[{"text_idx": "#000000", "text": "Mae Comisiwn y Senedd wedi talu costau'r wefan hon o arian cyhoeddus"}, {"text_idx": "#000003", "text": "Mae gwisgo pinc, y digwyddiad codi arian pinc mwyaf ym Mhrydain, yn galw ar gefnogwyr ledled y wlad i gael gwared a\u0302\u2019u lliwiau bob dydd a gwisgo pinc yn ei le i godi arian at waith ymchwil Breast Cancer Now sy\u2019n help achub bywydau."}, {"text_idx": "#000004", "text": "Mae Rhun ap Iorwerth wedi gwisgo pinc i geisio annog pobl ar draws Cymru i gymryd rhan, ac mae o hyd yn oed wedi troi ffenestr ei swyddfa etholaeth yn binc ar gyfer y digwyddiad!"}, {"text_idx": "#000005", "text": "Mae prosiect gwisgo pinc, sydd nawr yn ei 14eg flwyddyn, yn codi dros \u00a32 filiwn pob blwyddyn ar gyfer gwaith ymchwil safonol at gancr y fron. Y flwyddyn hon mae\u2019n o\u0302l ac yn fwy llachar nag erioed."}, {"text_idx": "#000006", "text": "Gall unrhyw un gymryd rhan: yn yr ysgol, y swyddfa neu yn eich cartref. Yr unig beth sy\u2019n ofynnol yw bod rhaid gwisgo rhywbeth pinc a rhoi faint bynnag y gallwch i\u2019r elusen."}, {"text_idx": "#000007", "text": "\u201cErbyn hyn mae cancr y fron ar drobwynt. Pob blwyddyn mae tua 2,600 o ferched yng Nghymru yn canfod fod ganddynt gancr y fron, ac yn anffodus mae bron 600 o bobl yn colli eu bywydau i\u2019r afiechyd. Dyna pam bod rhaid i ni ddod ynghyd i gefnogi ymchwil arloesol Breast Cancer Now ac mae prosiect gwisgo pinc yn ffordd syml a hwyl i bawb gymryd rhan."}, {"text_idx": "#000008", "text": "\u201cGyda\u2019n gilydd gallwn wneud gwahaniaeth mawr i ferched gyda chancr y fron, heddiw ac yn y dyfodol. Rwy\u2019n gobeithio bydd pawb yn y gymuned leol yn ymuno i wisgo\u2019n binc ar ddydd Gwener, Hydref 23ain i gefnogi gwaith Breast Cancer Now.\u201d"}, {"text_idx": "#000009", "text": "Wedi ei gychwyn ym mis Mehefin 2015 gyda\u2019r nod i wneud yn siw\u0302r bod neb yn marw oherwydd cancr y fron erbyn 2050, mae Breast Cancer Now yn un o elusennau cancr y fron fwyaf ym Mhrydain a chafodd ei greu drwy uno Breast Cancer Campaign a Breakthrough Breast Cancer."}]